## Odluka o imenovanju pomoćnika ministra inozemnih poslova

### NN 7/1992 (12.2.1992.), Odluka o imenovanju pomoćnika ministra inozemnih poslova

# VLADA REPUBLIKE HRVATSKE

Na temelju članka 1. Zakona o ovlaštenju Vlade Republike Hrvatske za
donošenje uredbi kojima će uređivati pojedina pitanja iz djelokruga Sabora
Republike Hrvatske ("Narodne novine". broj 39/91 i 53A/91), Vlada
Republike Hrvatske na sjednici održanoj 13. siječnja 1992. godine donijela
je

## UREDBU

### o iskazivanju i procjenjivanju protupravno oduzetih sredstava u drugim republikama i pokrajinama bivše SFR Jugoslavije.

Članak 1.

Ovom uredbom uređuje se način evidentiranja, procjenjivanja i bilančnog
iskazivanja protupravno oduzetih sredstava i šteta nastalih zbog protupravno
oduzetih sredstava pravnim osobama sa sjedištem u Republici Hrvatskoj,
u drugim republikama i pokrajinama bivše SFR Jugoslavije.

Članak 2.

Pod sredstvima u smislu članka 1. ove uredbe podrazumijevaju se sva
sredstva pravne osobe sa sjedištem u Republici Hrvatskoj, iskazana u bilančnoj
i izvanbilančnoj evidenciji.

Članak 3.

Temeljem raspoložive dokumentacije, knjigovodstvene i druge evidencije,
pravne osobe su dužne popisati protupravno oduzeta sredstva; koja se nalaze
na teritoriju drugih republika i pokrajina bivše SFR Jugoslavije, sa stanjem
31. prosinca 1991.

Članak 4.

Na temelju popisa iz članka 3. ove uredbe, pravne osobe su dužne preknjižiti
knjigovodstvene vrijednosti protupravno oduzetih sredstava s dosadašnjih
računa financijskog knjigovodstva na račune:

- za poslovna sredstva na račun 047 - Ostala dugoročna poslovna ulaganja;

- za sredstva zajedničke potrošnje za potrebe stanovanja na račun 065
- Ostala potraživanja i plasmani po osnovi zajedničke potrošnje za potrebe
stanovanja;

- za sredstva zajedničke potrošnje za druge potrebe na račun 075 - Ostala
potraživanja s osnove zajedničke, potrošnje za druge potrebe;

- za ostala izvanposlovna sredstva na račun 082-Sredstva ostalih izvanposlovnih
namjena.

Pravne osobe su dužne voditi sintetičku i analitičku evidenciju računa
iz stavka 1. ovog članka po strukturi oduzetih sredstava.

Pravne osobe koje ne vode knjigovodstvo po odredbama Kontnog plana donesenog
na temelju članka 8. Zakona o računovodstvu, preknjižavanje sredstava iz
stavka 1. ovog članka provode na odgovarajuće račune iz kontnih planova
po kojima vode knjigovodstvo.

Članak 5.

Oduzeta sredstva iz članka 3. ove uredbe iskazuju se u Aneksu računovodstvenog
izvješća (Aneks br. 2), i to raščlanjeno na poslovna i neposlovna sredstva
i po vrstama sredstava iskazanih na sintetičkim računima.

Aneks iz stavka 1. ovog članka je sastavni dio ove uredbe i pravne osobe
ga predaju Službi društvenog knjigovodstva Hrvatske u rokovima za predaju
periodičnog i godišnjeg obračuna.

Članak 6.

Revalorizacija oduzetih sredstava iz članka 3. ove uredbe provodi se
u skladu sa Zakonom o računovodstvu i tako revalorizirana vrijednost prenosi
se na odgovarajuće račune iz članka 4. ove uredbe.

Članak 7.

Za oduzeta sredstva iz članka 3. ove uredbe za koja je propisana obveza
obračuna amortizacije, ista se obračunava do konca mjeseca koji prethodi
mjesecu u kojem su sredstva oduzeta.

Zalihe iz članka 3. ove uredbe ne podliježu obvezi ispravka vrijednosti
u smislu članka 54. Zakona o računovodstvu.

Potraživanja i financijska ulaganja iz članka 3. ove uredbe ne podliježu
obvezi otpisa u smislu članka 50. stavka 7. Zakona o računovodstvu.

Članak 8.

Procjenu vrijednosti protupravno oduzetih sredstava i nastalih šteta
u smislu članka 1. ove uredbe, pravne osobe obavit će na način i u roku
utvrđenom propisom ministra financija.

Pravne osobe iz stavka 1. ovog članka dužne su za procijenjenu vrijednost
sredstava i nastalih šteta osigurati suglasnost Službe društvenog knjigovodstva
Hrvatske.

Članak 9.

Propis iz članka 8. stavka 1. ove uredbe, ministar financija donijet
će u roku od 15 (petnaest) dana od dana stupanja na snagu ove uredbe.

Članak 10.

Ova uredba stupa na snagu danom objave u "Narodnim novinama",
a primjenjuje se i na godišnji obračun za 1991. godinu.

Klasa: 406-09/92-01/01

Urbroj : 5030112-92-2

Zagreb, 14. siječnja 1992.

Predsjednik

**dr. Franjo Gregurić, v. r.**

---

```
_________________________________________________________________________________
1  2  3           4  5  6  7  8       9  10  11 12 13 14 15 16 17 18    19 20 21 22     23 24 25 26 27 28
Vrst posla      Operativni      Osnovni Individualna partija    Republika i     Djelatnost u kojoj su
                broj sjedišta   račun                                   općina u kojoj  sredstva oduzeta
                                                                        su sredstva
                                                                        oduzeta
_________________________________________________________________________________
Naziv pravne osobe__________________________________________________________
Sjedište pravne osobe________________________________________________________
Mjesto (republika i općina) u kojoj su sredstva oduzeta_______________________________
Šifra djelatnosti u kojoj su sredstva oduzeta________________________________________

                                                                                ANEKS br. 2

ANEKS uz godišnji obračun za 1991. godinu o evidentiranim oduzetim sredstvima hrvatskim pravnim osobama u drugim republikama i pokrajinama

                                                                                Iznosi: u 000 dinara
_________________________________________________________________________________
                                                                                31. XII. 1991.
Redni                                                   Oznaka  Revalorizirana  Revalorizirana
broj    Konto   Vrsta oduzetih sredstava                AOP             nabavna sadašnja
                                                                        vrijednost      vrijednost
                                                                        (bruto)         (neto)
_________________________________________________________________________________
0       1               2                               3               4               5
_________________________________________________________________________________
1.      047     UKUPNO ODUZETA
                SREDSTVA (002+041)                      001
2.              A. ODUZETA POSLOVNA
                SREDSTVA
                (003 + 004 + 013 + 020 + 028
                + 032 + 038 + 039 + 040)                002
3.      d.047   1. Nematerijalna ulaganja               003
4.      d.047   2. Materijalna ulaganja (005 do 012)
5.      d.047   2.1. Zemljište                          005
6.      d.047   2.2. Šume                               006
7.      d.047   2.3. Građevinski objekti                007
8.      d.047   2.4. Oprema                             008
9.      d.047   2.5. Višegodišnji nasadi                009
10.     d.047   2.6. Osnovno stado                      010
11.     d.047   2.7. Ostala sredstva za rad             011
12.     d.047   2.8. Materijalna ulaganja u pripremi    012
13.     d.047   3. Zalihe (014 do 019)                  013
14.     d.047   3.1. Materijala                         014
15.     d.047   3.2. Rezervnih dijelova                 015
16.     d.047   3.3. Sitnog inventara                   016
17.     d.047   3.4. Proizvodnje                        017
18.     d.047   3.5. Proizvoda                          018
19.     d.047   3.6. Robe                               019
20.     d.047   4. Dugoročna financijska
                ulaganja (021 do 027)                   020
21.     d.047   4.1. Ulaganja u povezana poduzeća       021
22.     d.047   4.2. Uložena sredstva u banke           022
23.     d.047   4.3. Ostala uložena sredstva            023
24.     d.047   4.4. Dani depoziti i kaucije            024
25.     d.047   4.5. Ulaganja u vrijednosne papire      025
26.     d.047   4.6. Krediti dani u zemlji              026
27.     d.047   4.7. Ostala dugoročna
                financijska ulaganja                    027
28.     d.047   5. Kratkoročna potraživanja iz
                poslovanja (029+030+031)                028
29.     d.047   5.1. Avansi, depoziti i kaucije         029
30.     d.047   5.2. Kupci                              030
31.     d.047   5.3. Potraživanja iz zajedničkog
                poslovanja                              031
32.     d.047   6. Kratkoročna financijska ulaganja
                (033 do 037)                            032
33.     d.047   6.1. Ulaganja u povezana poduzeća       033
34.     d.047   6.2. Ulaganja u banke                   034
35.     d.047   6.3. Uložena sredstva                   035
36.     d.047   6.4. Krediti                            036
37      d.047   6.5. Ostala kratkoročna financijska
                ulaganja                                037
38.     d.047   7. Ostala kratkoročna potraživanja      038
39.     d.047   8. Vrijednosni papiri                   039
40.     d.047   9. Novčana sredstva                     040

41.             B) ODUZETA NEPOSLOVNA
                SREDSTVA (042 do 044)                   041
42.     d.065   14. SZP stanovi i stambene zgrade       042
43.     d.075   2. SZP dio za druge namjene             043
44.     d.082   3. Sredstva ostalih izvanposlovnih
                namjena                                 044

UPUTA ZA POPUNJAVANJE ANEKSA br. 2

1. Svaka pravna osoba u Republici Hrvatskoj kojoj su oduzeta (oteta) sredstva u drugim republikama i pokrajinama dužna je sastaviti poseban obrazac za svaku općinu u drugim republikama i pokrajinama u kojima su locirana oduzeta sredstva

2. Pri popunjavanju Aneksa-2 pravna osoba koja vodi knjigovodstvo po odredbama kontnog plana donesenog na temelju članka 8. Zakona o računovodstvu mora voditi računa, da iznos koji iskaže na r. br.1. Aneksa-2 bude jednak zbroju preknjiženih iznosa sa redo

- 047 Ostala dugoročna poslovna ulaganja
- 065 Ostala potraživanja i plasmani po osnovi zajedničke potrošnje za potrebe stanovanja
- 075 Ostala potraživanja s osnove zajedničke potrošnje za druge potrebe
- 082 Sredstva ostalih izvanposlovnih namjena.
Istu kontrolu, ali na odgovarajućim računima provode i pravne osobe koje ne vode knjigovodstvo po kontnom planu donesenom na temelju članka 8. Zakona o računovodstvu.

```

Uredba, NN 7/1992-120